# Dofí de riu xinès

El dofí del Iang-tsé o dofí de riu xinès (Lipotes vexillifer) és un dofí de riu que només es troba al riu Iang-Tsé de la Xina. Segons la Llista Vermella de la UICN el dofí de riu xinès és una espècie en perill crític (CR). Juntament amb el gènere prehistòric Parapontoporia, forma la família dels lipòtids.

## Història

Els registres fòssils indiquen que els dofins de riu xinesos van emigrar de l'oceà Pacífic al riu Iang-Tsé fa 20 milions d'anys. S'estima que hi havia uns 5.000 baijis quan foren descrits al diccionari de la dinastia Han Erya.

## Conservació

En la dècada del 1950, la població estimada de dofins de riu xinesos era d'un 6.000 individus, però va disminuir ràpidament a les següents 5 dècades. Llavors el nombre va baixar als 400 a la dècada del 1980, i després a 13 el 1997. Actualment és el cetaci amb més perill d'extinció, segons el Llibre Guinness dels rècords, l'últim baiji fou vist l'agost del 2007.

### Estudis sobre el nombre de baijis

Estudis sobre el nombre de dofins de riu xinesos entre el 1979 i el 1996 :
| Any | Àrea de l'estudi | Km estudiats | Baijis vistos | Nombre estimat de baijis |
| 1979 | Wuhan-Chenglingji | 230 | 19 | - |
| 1979 | Nanjing-Taiyangzhou | 170 | 10 | - |
| 1979-1981 | Nanjing-Guichi | 250 | 3-6 grups | 400 |
| 1978-1985 | Yichang-Nantong | 1600 | >20 grups | 156 |
| 1985-1986 | Yichang-Jiangyin | 1510 | 42 grups | 300 |
| 1979-1986 | Fujiangsha-Hukou | 630 | 78-79 | 100 |
| 1987-1990 | Yichang-Shanghai | 1669 | 108 | 200 |
| 1989-1991 | Hukou-Zhenjian | 500 | 29 | 120 |
| 1991-1996 | Xinchang-Wuhan | 413 | 42 | <100 |

### Camí cap a l'extinció

* 1979: La Xina el declara en perill d'extinció.
* 1983: La seva caça és il·legal.
* 1986: Queden 300 baijis.
* 1990: Queden 200 baijis.
* 1994: Comença la construcció de la Presa de les Tres Gorges.
* 1997: Queden menys de 50 baijis (se'n comptabilitzen 23).
* 1998: Es troben 7 exemplars.
* 2006: No es troba cap baiji en una expedició. Els organitzadors van declarar el baiji com a functionally extinct.
* 2007: Es fa una altra expedició per trobar-ne, però no se'n localitza cap.

## Població

La població de dofins de riu xinesos ha disminuït dràsticament les recents dècades a la Xina i s'ha fet molt ús dels rius per pescar, fer hidroelectricitat, etc. L'última vegada que es va veure un dofí de riu xinès fou el 2004, amb una altra aparició d'un baiki no confirmada a l'agost del 2007. Es feren esforços per a salvar l'espècie, però una expedició el 2006 va fallar i no va veure cap baiji al riu. Els organitzadors van declarar el baiji com a functionally extinct.

## Referències

* ↑ . Lipotes vexillifer. UICN 2008. Llista Vermella d'espècies amenaçades de la UICN, edició 2008, consultada el 20 octubre 2008.
* ↑ «Rescue Plan Prepared for Yangtze River Dolphins». China Daily, 11-07-2002. [Consulta: 18 desembre 2006].
* 1 2 3 «The Chinese river dolphin is functionally extinct». baiji.org, 13-12-2006.
* 1 2 «Rare Dolphin Seen in China, Experts Say». New York Times, 30-08-2007 [Consulta: 30 agost 2007].
* ↑ «Report of the Workshop on Conservation of the Baiji and Yangtze Finless Porpoise». Arxivat de l'original el 2008-10-28. [Consulta: 3 desembre 2006].
* ↑ Chen, P.; Liu, P., Liu, R., Lin, K., Pilleri, G. «Distribution, ecology, behaviour and protection of the dolphins in the middle reaches of the Changjiang River (Wuhan-Yueyang).». Oceanologica Limnologia Sinica, 11, 1980, pàg. 73–84.
* ↑ Zhou, K.; Pilleri, G., Li, Y. «Observations on baiji (Lipotes vexillifer) and finless porpoise (Neophocaena asiaorientalis) in the lower reaches of the Chiang Jiang.». Scientia sinica, 23, 1980, pàg. 785–795.
* ↑ Zhou, K.; Li, Y., Nishiwaki, M., Kataoka, T. «A brief report on observations of the baiji (Lipotes vexillifer) in the lower reaches of the Yangtze River between Nanjing and Guichi.». Acta Theriologica Sinica, 2, 1982, pàg. 253–254.
* ↑ Lin, K.; Chen, P. and Hua, Y. «Population size and conservation of Lipotes vexillifer.». Acta Zoologica Sinica, 5, 1985, pàg. 77-85. [translated by C.H. Perrin, edited by W.F. Perrin, Southwest Fisheries Science Center Administrative Report LJ-86-27]
* ↑ Chen, P. i Hua, Y. (1989) Distribution, population size and protection of Lipotes vexillifer. pàg. 78–81 In W.F. Perrin, R. L. Brownell, Jr., K. Zhou and J. Liu (editors), Biology and conservation of the river dolphins. Occasional Papers of the IUCN Species Survival Commission, No. 3.
* ↑ Zhou, K. and Li, Y. 1989. Status and aspects of the ecology and behaviour of the baiji (Lipotes vexillifer) in the lower Yangtze River. pàg. 86–91 In W. F. Perrin, R. L. Brownell Jr., K. Zhou and J. Liu (editors), Biology and conservation of the river dolphins. IUCN Species Survival Commission Occasional Paper 3.
* ↑ Chen, P.; Zhang, X., Wei, Z., Zhao, Q., Wang, X., Zhang, G. and Yang, J. «Appraisal of the influence upon baiji, Lipotes vexillifer by the Three-gorge Project and conservation strategy.». Acta Hydrobiologica Sinica, 17, 1993, pàg. 101-111.
* ↑ Zhou, K.; Sun, J. and Gao, A. «Photo-identification and population monitoring of the baiji (Lipotes vexillifer) on the lower Yangtze.». Working paper presented to Baiji Population and Habitat Viability Workshop, Nanjing, China. June 1–4 1993., 1993.
* ↑ Zhou, K.; Sun, J. and Gao, A. «The population status of the baiji in the lower reaches of the Yangtze.». Working paper presented to Baiji Population and Habitat Viability Workshop, Nanjing, China. June 1–4 1993, 1993.
* ↑ Wang, D.; Zhang, X., Liu, R. «Conservation status and the future of baiji and finless porpoise in the Yangtze River of China.». Report on the eight international symposium on river and lake environments. ISRLE'96, Wuhan, China., 1998.

## Enllaços externs

* The Baiji Foundation (La Fundació Baiji)
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :